text: Ny direktør bliver formand for Kræftens Bekæmpelse
  06 april 2015 kl. 15.48
  Den nyudnævnte direktør på Sygehus Lillebælt, Dorthe Crüger, er en travl dame. Hun er netop blevet administrerende direktør på sygehuset og i maj ventes hun at blive valgt som den nye formand for Kræftens Bekæmpelse.
  Det er en enig hovedbestyrelse i Kræftens Bekæmpelse som indstiller, at deres nye formand bliver den ny-udnævnte administrerende direktør på Sygehus Lillebælt, Dorthe Crüger.
  Hun ventes valgt, når den hidtidige formand går af efter ni år som formand for Kræftens Bekæmpelse.
  Dorthe Crüger er læge og står i spidsen for Vejle Sygehus, som flere gange er blevet kåret som Danmarks bedste sygehus.
  Privat bor hun i Horsens. Møde hende i TV SYD kl. 19.30
  